「說話有限公司」有嘢想講 炎明熹抱恙堅持唱 讚許冠傑溫柔
「聲夢人氣王」炎明熹(Gigi)前晚為歌神許冠傑個唱表演,抱恙上陣仍保持水準,笑指面對殿堂級歌手令她緊張不已,但相處過後被對方的溫柔吸引。
炎明熹前晚為許冠傑(Sam)紅館演唱會任嘉賓,Sam介紹時直言非常欣賞她,又讚她人見人愛、又甜又靚,即使抱恙仍堅持到場表演,更着觀眾給她掌聲鼓勵。Gigi表示演出前夕開始不舒服,Sam說:「本來預計同你合唱多一首歌,不如照試試一齊唱,可以嗎?呢首歌係《心裡日記》。」Sam彈結他伴奏與Gigi合唱,演出完笑問觀眾有關Gigi的表現,現場隨即傳來熱烈掌聲,氹得她開心不已。
Gigi演出後受訪,表示榮幸能參與Sam的演唱會:「我覺得非常緊張,可以同一位咁殿堂級嘅歌手合作,仲要喺紅館。但經過多日相處,發覺Sam哥係一個好溫柔嘅人,就變得冇咁緊張喇。啱啱上台時,雖然狀態唔係太好,但可以同Sam哥合唱兩首歌已經非常滿足。」她表示其實有很多說話想跟Sam說,但在台上沒有充足時間:「雖然我係『說話有限公司』,但好想向佢表達敬仰之情。不過我相信佢都係好多人嘅敬仰對象,我希望可以向佢多多學習。」
黃妍讚舞台浪漫
除了Gigi,Sam亦與兒子同台獻唱,而另一嘉賓黃妍則說:「真係好開心,一開始以為自己唔會緊張,但上到台就好緊張,獨白《紫信箋》嗰部分時,舞台上有好多泡泡,感覺好浪漫。而在唱《無敵是愛》時,Sam哥拖住我繞場兩周,綵排時已經覺得好開心、好好玩,因為未試過邊唱歌邊輕鬆繞紅館行。」
本文連結 : https://orientaldaily.on.cc/content/娛樂/odn-20240402-0402_00282_051/「說話有限公司」有嘢想講--炎明熹抱恙堅持唱--讚許冠傑溫柔